JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael ja AÜE sõlmivad diplomaatilised suhted
Iraan ja palestiinlased protesteerisid raevukalt
Lennuliiklus Iisraeli taas avanemas
Eelmisel neljapäeval, 13. augustil
toimus Lähis-Ida ja eelkõige Iisraeli ajaloos
midagi haruldaselt märkimisväärset.
Tol päeval avalikustati
diplomaatiliste suhete sõlmimine Iisraeli ja AÜE vahel.
See tähendab rahulepingu lisaks
ka suursaatkondade avamist mõlemas riigis, kaubandussuhteid,
ja lennuliikluse avamist, mille kaudu võib alata ka mõlemasuunaline turism.
Araabia Ühendemiraatides, nagu mujalgi Araabia poolsaarel,
on ka tõsine COVID-19 probleem
ja Iisrael on vaktsiini arendamisega juba väga kaugel.
Selgi valdkonnal on olnud oma roll suhete arendamises.
USA president Trump ja tema väimees Kushner
aitasid taustal jõuliselt kaasa rahuleppe sündimisele.
Samas on olukord täiesti kooskõlas
ÜRO Julgeolekunõukogu resolutsiooniga 242,
mis võeti vastu pärast 1967. a sõda.
Üheks diplomaatiliste suhete sõlmimise eelduseks
oli AÜE nõudmine, et Iisrael peatab vähemalt esialgu
Läänekalda asunduste Iisraeliga ühendamise projekti.
Samal ajal kui USA, AÜE ja Iisrael reageerisid suhete normaliseerimisele
ülipositiivselt ja nimetasid sündmust ajalooliseks võiduks,
kõlas ka teistsuguseid arvamusi.
Kohe järgmise päeva hommikul
kogunesid meeleavaldajad Juudas, Samaarias ja eriti Gazas,
protesteerides nii USA, Iisraeli kui AÜE vastu,
kes olevat reetnud palestiinlaste pürgimused.
Meeleavaldustel, mida toetas ka Palestiina omavalitsus (PO), nõuti,
et Emiraadid tühistaksid koheselt suhete normaliseerimise
ja mõistaksid hukka USA sekkumise araabiamaailma siseasjadesse.
"Emiraadid on palestiinlasi selga pussitanud
ja ühinenud islami vaenlastega.
Selline leping on andestamatu,
kuna edendab islamile kuuluva territooriumi okupeerimist,"
kuulutati Islamidžihaadi poliitilisest ladvikust.
"See on must päev palestiinlaste õigustatud püüdlustele,"
väitis Hamasi juht Mushir al-Masri.
Mõlemat terrorirühmitust rahastav, toetav ja relvastav Iraan
ühines oma protežeede häältega.
Emiraatidelt nõuti suhete sõlmimise tühistamist
ja Hamasi õhutati jätkama õhupallipommide saatmist.
AÜEga otsustatud kahepoolne diplomaatiline tunnustamine
võib olla suunanäitajaks teistelegi Lähis-Ida araabiamaadele.
Iisraeli peaminister Netanyahu
oli rahulepingu avalikustamisüritusel, 13. augustil, äärmiselt lootusrikas.
Ta mainis, et suhete normaliseerimiskõnelusi on peetud
vähemalt viie erineva araabiariigiga.
Netanyahu tõdes siiski,
et asi on alles kompimisfaasis ja seega äärmiselt ebaametlik,
kuid USA presidendi väimehe Jared Kushneri juhtimisel
on neid peetud Bahraini, Omaani ja Saudi Araabiaga.
Kõik need riigid kuuluvad Pärsia lahe koostöönõukokku
ning on seega teatud mõttes liitlased ja ajavad sarnast välispoliitikat,
kus Iraani nähakse neid kõiki ähvardava ohufaktorina.
Mainitud organ on karmilt hukka mõistnud
Iraani katsed sekkuda AÜE välispoliitikasse.
GCC nõukokku kuuluvad Kuveit, Bahrain, Qatar, AÜE,
Saudi Araabia ja Omaan.
Iraani kõrval esitas jõulisima vastulause
Iisraeli-AÜE vahelisele lepingule Türgi, mille president Erdogan
lubas kaaluda diplomaatiliste suhete katkestamist Emiraatidega.
Tema sõnul on Abu Dhabi valitsus
reetnud kõigi islamimaade ühise palestiinlaste ürituse.
Koroonaviiruse tõttu suletud olnud lennuliiklus Iisraeli
avatakse taas augusti lõpuks.
Kuigi Iisraeli viiruseseis on liikunud on juba pikemat aega tõusujoones,
leiab riigi terviseministeerium,
et turvareegleid järgides võib taasavada riigi ka turismile.
See puudutab vaid riike, kus viirusetõrjega on lood korras,
nii et neist maadest saabuvad turistid ja ärimehed
ei pea kaks nädalat karantiinis olema.
Ka lehtmajade püha, mis on üks suurimaid igaaastaseid pidustusi,
tooks kogu maailmast kohale kümneid tuhandeid reisijaid,
nii et otsuse taustal on ka tugevad majanduslikud põhjused.
Pikalt käärinud eelarvekriis näib lahenemise suunas liikuvat,
nii et neljandaid valimisi pole ilmselt lähitulevikus vaja.
Valitsuse üksmeel on siiski endiselt habras,
sest Iisraeli-AÜE rahulepingut ja diplomaatilist tunnustamist
varjati isegi Netanyahu valitsuspartnerite eest.
Lisaks ei teadnud asepeaminister ja kaitseminister Benny Gantz
ning välisminister Gabi Ashkenazi kõnelustest midagi,
enne kui need avalikustati.
See on asetanud mõlemad äärmiselt piinlikku olukorda,
sest Netanyahu oli arutanud teemat ja kõneluste arenemist
oma Likudi partei juhttegelaste ja ka ministritega,
kuid nõudnud neilt vaikimist kuni asja avalikustamiseni.
Likudi liikmest Iisraeli luureminister Eli Cohen
ütles aga intervjuus ajalehele Israel Hayom,
et seda tehti USA nõudmisel.
See rebib tugevalt valitsuse ühtsust ning Sinivalge parteis kaalutaksegi,
kas on võimalik jätkata koalitsioonis,
kus peaminister ei usalda nii olulises asjas
isegi oma asetäitjat ega välisministrit.
Veidi teise teema juurde.
Nagu hästi teada, peavad nii Koraan
kui prohvet Muhamedi traditsiooniline õpetus sunna
kristluse rajajat Jeesus Naatsaretlast islami prohvetiks,
kuid mitte Jumala Pojaks ja maailma Lunastajaks.
Sunniitlikku islamit valeõpetuseks pidavad šiiidid ehk eelkõige iraanlased
on hakanud Jeesuse isiku suhtes samuti üllatavat huvi osutama.
Paari nädala eest Eid al-Adha pühal kõnelenud Iraani ülemjuht
ajatolla Ali Khamenei ütles,
et juudid kiusasid kunagi taga isegi prohveteid
ning on seega põhiolemuselt kurjad.
Koraan ütleb Ali Khamenei väitel, et prohvet Mooses, prohvet Jeesus
ja teised prohvetid olevat oma eluajal pidevalt juutide tagakiusu all olnud,
ning nüüd kiusavat samade juutide järglased taga
"meid, islami prohvetite järeltulijaid"
Samas kõnes väitis ajatolla sedagi,
et nii prohvetid Mooses, Muhamed kui Jeesus
olevat olnud tegelikult iraanlased ehk toonased pärslased,
nagu kõik teisedki Vana Testamendi prohvetid.
Gazast jätkuvalt Iisraeli lennutatavate õhupallipommide ja rakettide tõttu
tegi Iisraeli armee rea hävitavaid pommirünnakuid
Hamasi ja Islamidžihaadi baaside pihta Gazas.
Kuigi Egiptus on püüdnud pikka aega Hamasi ja Iisraeli suhteid vahendada,
on Iraani käsutäitja Hamas jätkanud rünnakuid Negevisse ja Sderoti.
IDF harrastab rünnakute suhtes nulltolerantsi
ja vastab jõuliselt vähimailegi katseile oma riigi kodanikke kahjustada.
Iisrael on kärpinud ka Gaza kalastustsooni piire
ja püüab nii Hamasi valitsusele siseriiklikku survet avaldada.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee